CELEX: 32018R1106
Language: bg
Date: 2018-08-08 00:00:00
Title: Регламент за изпълнение (ЕС) 2018/1106 на Комисията от 8 август 2018 година за определяне на техническите стандарти за изпълнение за образците за декларацията за съответствие, която се публикува и поддържа от администраторите на значими бенчмаркове и на бенчмаркове с малка значимост в съответствие с Регламент (ЕС) 2016/1011 на Европейския парламент и на Съвета (Текст от значение за ЕИП.)

9.8.2018   
               
               
                  BG
               
               
                  Официален вестник на Европейския съюз
               
               
                  L 202/9
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1106 НА КОМИСИЯТА
         от 8 август 2018 година
         за определяне на техническите стандарти за изпълнение за образците за декларацията за съответствие, която се публикува и поддържа от администраторите на значими бенчмаркове и на бенчмаркове с малка значимост в съответствие с Регламент (ЕС) 2016/1011 на Европейския парламент и на Съвета
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1), и по-специално член 25, параграф 8, трета алинея и член 26, параграф 5 от него,
         като има предвид, че:
         
                     (1)
                  
                  
                     С член 25, параграф 7 от Регламент (ЕС) 2016/1011 администраторите на значими бенчмаркове, които са избрали да не се съобразят с едно или повече специфични изисквания на посочения регламент, се задължават да публикуват и поддържат декларация за съответствие, в която се посочва защо не е целесъобразно за тях да се съобразят с тези изисквания. С член 26, параграф 3 от същия регламент се налага сходно задължение за администраторите на бенчмаркове с малка значимост, но по отношение на по-широк кръг изисквания.
                  
               
                     (2)
                  
                  
                     Декларацията за съответствие следва да позволява при прочит ясно да са видни разпоредбите на Регламент (ЕС) 2016/1011, които администраторът на бенчмарк е решил да не прилага, и причините, поради които администраторът смята, че е целесъобразно да не спазва тези разпоредби.
                  
               
                     (3)
                  
                  
                     С член 25, параграф 7 и член 26, параграф 3 от Регламент (ЕС) 2016/1011 се изисква в декларацията за съответствие ясно да се посочва защо администраторът смята за целесъобразно да не спазва въпросните разпоредби. Ето защо в образеца следва да се предвиди отделно обяснение за всяка от разпоредбите, която не се прилага от администратора.
                  
               
                     (4)
                  
                  
                     Незадължителните освобождавания за значими бенчмаркове по член 25, параграф 1 от Регламент (ЕС) 2016/1011 представляват подгрупа на възможните освобождавания за бенчмаркове с малка значимост в член 26, параграф 1 от същия регламент. С цел да се осигури съгласуваност между двата технически стандарта за изпълнение, изисквани съгласно член 25, параграф 8 и член 26, параграф 5 във връзка с тези освобождавания, както и за да се избегне ненужната административна тежест за администраторите на бенчмаркове, е желателно тези технически стандарти за изпълнение да бъдат изложени в един-единствен регламент.
                  
               
                     (5)
                  
                  
                     Администраторите може да изберат да използват единна декларация за съответствие за група бенчмаркове, при условие че тя позволява ясно открояване на разпоредбите, които администраторът е решил да не прилага за всеки бенчмарк, обхванат от декларацията за съответствие. Единната декларация за съответствие не следва да обхваща и значимите бенчмаркове, и бенчмарковете с малка значимост. Ако дадена група бенчмаркове включва значими бенчмаркове и бенчмаркове с малка значимост, следва да бъдат изготвени най-малко две декларации за съответствие.
                  
               
                     (6)
                  
                  
                     На администраторите следва да се даде достатъчно време, за да се съобразят с изискванията на настоящия регламент. В тази връзка прилагането на настоящия регламент следва да започне два месеца след влизането му в сила.
                  
               
                     (7)
                  
                  
                     Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за ценни книжа и пазари.
                  
               
                     (8)
                  
                  
                     Европейският орган за ценни книжа и пазари проведе открити обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните свързани с тях разходи и ползи и поиска становище от Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Образци за декларацията за съответствие
            
               1.   Образецът за декларацията за съответствие, посочена в член 25, параграф 7 от Регламент (ЕС) 2016/1011, е изложен в приложение I към настоящия регламент.
            
            
               2.   Образецът за декларацията за съответствие, посочена в член 26, параграф 3 от Регламент (ЕС) 2016/1011, е изложен в приложение II към настоящия регламент.
            
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 29 октомври 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 8 август 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 171, 29.6.2016 г., стр. 1.
         
            (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение № 2009/77/ЕО на Комисията (ОВ L 331, 15.12.2010 г., стр. 84).
      
      
         
            ПРИЛОЖЕНИЕ I
            
               Образец за декларацията за съответствие по член 25, параграф 7 от Регламент (ЕС) 2016/1011
            
            
                        Позиция
                     
                     
                        Текстово поле
                     
                  
                        A.   Обща информация
                        
                     
                  
                        
                                    1.
                                 
                                 
                                    Дата на създаване на настоящия документ и, когато е приложимо, на неговата последна актуализация
                                 
                              
                     
                        
                                    1.
                                 
                                 
                                    Създадено на: [дд/мм/гг]
                                    
                                    Последна актуализация: [дд/мм/гг]
                                    
                                 
                              
                  
                        
                                    2.
                                 
                                 
                                    Име на администратора
                                 
                              
                     
                        
                                    2.
                                 
                                 
                                    [Както е посочен в „Регистъра на администраторите и бенчмарковете“, публикуван от ЕОЦКП]
                                 
                              
                  
                        
                                    3.
                                 
                                 
                                    Съответен национален компетентен орган
                                 
                              
                     
                        
                                    3.
                                 
                                 
                                    [Компетентният орган, който е лицензирал или регистрирал администратора по силата на член 34, параграф 1 от Регламент (ЕС) 2016/1011]
                                 
                              
                  
                        
                           В следния раздел:
                        
                        
                                    —
                                 
                                 
                                    
                                       се определят значимите бенчмаркове или значимите бенчмаркове, спрямо които разпоредбите не се прилагат,
                                    
                                 
                              
                                    —
                                 
                                 
                                    
                                       се определят разпоредбите, които администраторът e решил да не прилага, и
                                    
                                 
                              
                                    —
                                 
                                 
                                    
                                       се обяснява защо е целесъобразно администраторът да не спазва всяка подобна разпоредба.
                                    
                                 
                              
                           Ако настоящият документ се отнася за повече от един значим бенчмарк, предоставян от администратора, трябва да се попълни отделен раздел за всяка група бенчмаркове, спрямо които:
                        
                        
                                    —
                                 
                                 
                                    
                                       разпоредбите, които администраторът реши да не прилага са едни и същи за всички тези бенчмаркове, и
                                    
                                 
                              
                                    —
                                 
                                 
                                    
                                       за всяка разпоредба обяснението защо е целесъобразно администраторът да не я спазва е едно и също за всички тези бенчмаркове.
                                    
                                 
                              
                  
                        Б.   
                              [Вписва се името на администратора, както е посочено в точка 2 от раздел А] предпочете да не прилага следните разпоредби на Регламент (ЕС) 2016/1011 по отношение на значимия бенчмарк или значимите бенчмаркове, посочени по-долу
                        
                     
                  
                        
                                    1.
                                 
                                 
                                    Бенчмарк или бенчмаркове, по отношение на които разпоредбите не се прилагат
                                 
                              
                     
                        
                                    1.
                                 
                                 
                                    [Въведете наименованието на бенчмарка или на всеки от бенчмарковете, включително техния международен идентификационен номер на ценни книжа (ISIN) или, ако не е наличен ISIN, всякакъв друг наличен код]
                                 
                              
                  
                        
                                    2.
                                 
                                 
                                    Указание за това къде е публикувана декларацията за бенчмарк за съответния бенчмарк или за всеки от съответните бенчмаркове
                                 
                              
                     
                        
                                    2.
                                 
                                 
                                    [напр. линк]
                                 
                              
                  
                        
                                    3.
                                 
                                 
                                    
                                                i)
                                             
                                             
                                                Разпоредбата или разпоредбите от Регламент (ЕС) 2016/1011, които не се прилагат
                                             
                                          
                                                ii)
                                             
                                             
                                                За всяка разпоредба се обяснява защо е целесъобразно администраторът да не я спазва
                                             
                                          
                              
                     
                        
                                    3 i)
                                 
                                 
                                    [За всяка разпоредба въведете номера на съответния член, параграф и, когато е приложимо, буква от Регламент (ЕС) 2016/1011, както и пълния текст на разпоредбата]
                                 
                              
                  
                        
                                    3 ii)
                                 
                                 
                                    [За всяка разпоредба въведете конкретно, подробно и ясно обяснение защо е целесъобразно администраторът да не спазва тази разпоредба, като се вземат предвид естеството и въздействието на бенчмарка или бенчмарковете и мащаба на администратора.]
                                 
                              
                  
      
      
         
            ПРИЛОЖЕНИЕ II
            
               Образец за декларацията за съответствие по член 26, параграф 3 от Регламент (ЕС) 2016/1011
            
            
                        Позиция
                     
                     
                        Текстово поле
                     
                  
                        A.   Обща информация
                        
                     
                  
                        
                                    1.
                                 
                                 
                                    Дата на създаване на настоящия документ и, когато е приложимо, на неговата последна актуализация
                                 
                              
                     
                        
                                    1.
                                 
                                 
                                    Създадено на: [дд/мм/гг]
                                    
                                    Последна актуализация: [дд/мм/гг]
                                    
                                 
                              
                  
                        
                                    2.
                                 
                                 
                                    Име на администратора
                                 
                              
                     
                        
                                    2.
                                 
                                 
                                    [Както е посочен в „Регистъра на администраторите и бенчмарковете“, публикуван от ЕОЦКП]
                                 
                              
                  
                        
                           В следния раздел:
                        
                        
                                    —
                                 
                                 
                                    
                                       се определят бенчмарковете с малка значимост или бенчмарковете с малка значимост, по отношение на които разпоредбите не се прилагат,
                                    
                                 
                              
                                    —
                                 
                                 
                                    
                                       се определят разпоредбите, които администраторът e решил да не прилага, и
                                    
                                 
                              
                                    —
                                 
                                 
                                    
                                       се обяснява защо е целесъобразно администраторът да не спазва всяка подобна разпоредба.
                                    
                                 
                              
                           Ако настоящият документ се отнася за група бенчмаркове с малка значимост, предоставени от администратора, се попълва отделен раздел за всяка група бенчмаркове, по отношение на които:
                        
                        
                                    —
                                 
                                 
                                    
                                       разпоредбите, които администраторът реши да не прилага са едни и същи за всички тези бенчмаркове, и
                                    
                                 
                              
                                    —
                                 
                                 
                                    
                                       за всяка разпоредба обяснението защо е целесъобразно администраторът да не я спазва е едно и също за всички тези бенчмаркове.
                                    
                                 
                              
                  
                        Б.   
                              [Вписва се името на администратора, както е посочено в точка 2 от раздел А] предпочете да не прилага следните разпоредби на Регламент (ЕС) 2016/1011 по отношение на бенчмарка с малка значимост или на бенчмарковете с малка значимост, посочени по-долу
                        
                     
                  
                        
                                    1.
                                 
                                 
                                    Бенчмарк или бенчмаркове, по отношение на които разпоредбата(ите) не се прилагат
                                 
                              
                     
                        
                                    1.
                                 
                                 
                                    [Въведете наименованието на бенчмарка или на всеки от бенчмарковете, включително техния международен идентификационен номер на ценни книжа (ISIN) или, ако не е наличен ISIN, всякакъв друг наличен код]
                                 
                              
                  
                        
                                    2.
                                 
                                 
                                    
                                                i)
                                             
                                             
                                                Разпоредбата или разпоредбите от Регламент (ЕС) 2016/1011, които не се прилагат
                                             
                                          
                                                ii)
                                             
                                             
                                                За всяка разпоредба се обяснява защо е целесъобразно администраторът да не я спазва
                                             
                                          
                              
                     
                        
                                    2 i)
                                 
                                 
                                    [За всяка разпоредба въведете номера на съответния член, параграф и, когато е приложимо, буква от Регламент (ЕС) 2016/1011, както и пълния текст на разпоредбата]
                                 
                              
                  
                        
                                    2 ii)
                                 
                                 
                                    [За всяка разпоредба въведете конкретно, подробно и ясно обяснение защо е целесъобразно администраторът да не спазва тази разпоредба.]